CELEX: E2008P0002
Language: sk
Date: 2008-02-21 00:00:00
Title: Žaloba Dozorného orgánu EZVO proti Islandskej republike podaná 21. februára 2008 (Vec E-2/08)

8.5.2008   
            
            
               SK
            
            
               Úradný vestník Európskej únie
            
            
               C 113/18
            
         Žaloba Dozorného orgánu EZVO proti Islandskej republike podaná 21. februára 2008
   (Vec E-2/08)
   (2008/C 113/15)
   Dozorný orgán EZVO zastúpený splnomocnenými zástupcami Nielsom Fengerom a Florence Simonettiovou podal 21. februára 2008 na Súdnom dvore EZVO žalobu proti Islandskej republike.
   Dozorný orgán EZVO žiada, aby Súdny dvor EFTA vyhlásil, že:
   
               1.
            
            
               tým, že Islandská republika v určenej časovej lehote neprijala resp. neoznámila Dozornému orgánu EZVO opatrenia potrebné na implementáciu aktu uvedeného v bode 1a) kapitoly XXIV prílohy II k Dohode o Európskom hospodárskom priestore (smernica Európskeho parlamentu a Rady 2004/26/ES z 21. apríla 2004, ktorou sa mení a dopĺňa smernica 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch), prispôsobeného Dohode o EHP prostredníctvom protokolu 1 k tejto dohode, si nesplnila svoje povinnosti podľa článku 3 uvedeného aktu a článku 7 Dohody o EHP, a
            
         
               2.
            
            
               nariaďuje Islandskej republike uhradiť súdne trovy.
            
         Právna a skutková podstata veci a právne odôvodnenie:
   
               —
            
            
               Táto vec sa týka nevykonania smernice o ochrane životného prostredia.
            
         
               —
            
            
               Dozorný orgán EZVO sa odvoláva na skutočnosť, že vláda Islandskej republiky neposkytla žiaden dôkaz o transponovaní danej smernice do islandského právneho poriadku.
            
         
               —
            
            
               Dozorný orgán EZVO sa odvoláva na skutočnosť, že vláda Islandskej republiky nepoprela tvrdenie, že netransponovala danú smernicu.